અશ્વિનભાઈએ આવી રીતે વિચાર્યું પણ નહોતું. એમને એમ કે ટોકન ફી, કે જે કોઇને પણ ભારે ન પડે તેવી હોય તે તો લેવી જ જોઇએ. એ વગર આવકજાવકના પાસાનો મેળ કેવી રીતે પાડી શકાશે?પણ બે-ચાર શબ્દ સિવાય વધુ ચર્ચા જાહેરમાં કરવી એ શોભાસ્પદ નહોતું. છેવટે એક જ વાક્યમાં એમણે પતાવ્યું, “ભલે,ધીરુભાઇ, તમે ઈચ્છો એમ કરીએ’ અને પછી એ જ સમયે સ્ટેજ પરથી ચાલુ કાર્યક્રમમાં અશ્વિનભાઈએ કોઈ પણ સ્વજનને પૂછ્યા વિના જાહેરાત કરી દીધી કે, “આ સંસ્થામાં ત્રણ વર્ષ સુધી કોઈ પણ પાસેથી એક પૈસો પણ લેવામાં આવશે નહીં!”